CELEX: 32006R0706
Language: bg
Date: 2006-05-08 00:00:00
Title: Регламент (ЕО) № 706/2006 на Комисията от 8 май 2006 година за изменение на Регламент (ЕО) № 1702/2003 относно периода, през който държавите-членки могат да издават разрешителни с ограничен срокТекст от значение за ЕИП.

07/ 15
            
            
               BG
            
            
               Официален вестник на Европейския съюз
            
            
               212
            
         32006R0706
   
               L 122/16
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 706/2006 НА КОМИСИЯТА
   
   от 8 май 2006 година
   за изменение на Регламент (ЕО) № 1702/2003 относно периода, през който държавите-членки могат да издават разрешителни с ограничен срок
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1592/2002 на Европейския парламент и на Съвета от 15 юли 2002 г. относно общите правила в областта на гражданската авиация и за създаване на Европейска агенция за авиационна безопасност (1), и по-специално член 5, параграф 4 и член 6, параграф 3 от него,
   като има предвид, че:
   
               (1)
            
            
               Регламент (ЕО) № 1592/2002 беше приложен чрез Регламент (ЕО) № 1702/2003 на Комисията от 24 септември 2003 г. за определяне на правила за прилагане относно поддържането на летателната годност на въздухоплавателните средства, авиационните продукти, части и устройства и за одобряване на организациите и персонала, изпълняващ тези задачи (2).
            
         
               (2)
            
            
               Член 5, параграф 2 от Регламент (ЕО) № 1702/2003 предвижда, че чрез частична дерогация от параграф 21.А.159 от приложението към него държавите-членки могат да издават разрешителни с ограничен срок до 28 септември 2005 г.
            
         
               (3)
            
            
               Член 5, параграф 5 от Регламент (ЕО) № 1702/2003 уточнява, че Европейската агенция за авиационна безопасност (наричана по-долу „Агенцията“) в съответния срок ще направи преценка на резултатите от прилагането на разпоредбите на посочения регламент относно срока на валидност на разрешителните, с оглед да предостави становище на Комисията, което евентуално да включва предложения за изменения на споменатия регламент.
            
         
               (4)
            
            
               Агенцията извърши такава преценка и стигна до извода, че трябва да се установи нов краен срок, така че държавите-членки да могат да съобразят своето национално законодателство със системата за безсрочни разрешителни.
            
         
               (5)
            
            
               Разпоредбата за извършването на оценка от Агенцията вече не е необходима. Тази разпоредба трябва да бъде заличена.
            
         
               (6)
            
            
               Регламент (ЕО) № 1702/2003 следва да бъде съответно изменен.
            
         
               (7)
            
            
               Мерките, предвидени в настоящия регламент, се основават на становището, публикувано от Агенцията в съответствие с член 12, параграф 2, буква б) и член 14, параграф 1 от Регламент (ЕО) № 1592/2002.
            
         
               (8)
            
            
               Мерките, предвидени в настоящия регламент, са в съответствие със становището на комитета, създаден съгласно член 54 от Регламент (ЕО) № 1592/2002,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 5 от Регламент (ЕО) № 1702/2003 се изменя, както следва:
   
               а)
            
            
               в параграф 2 датата „28 септември 2005 г.“ се заменя с датата „28 септември 2007 г.“;
            
         
               б)
            
            
               параграф 5 се заличава.
            
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 май 2006 година.
      
         
            За Комисията
         
         Jacques BARROT
         
         
            Заместник-председател
         
      
   
   
      (1)  ОВ L 240, 7.9.2002 г. Регламент, последно изменен с Регламент (ЕО) № 1701/2003 на Комисията (ОВ L 243, 27.9.2003 г., стр. 5).
   
      (2)  ОВ L 243, 27.9.2003 г., стр. 6. Регламент, изменен с Регламент (ЕО) № 381/2005 г. (ОВ L 61, 8.3.2005 г., стр. 3).